****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 15.jūlijā **Nr.452**

 (prot. Nr.30, 28.§)

**Par grozījumiem Daugavpils pilsētas domes 10.12.2020. lēmumā Nr.653**

**“Par zemes vienības, kadastra apzīmējums 0500 010 1001, daļas iznomāšanu”**

Pamatojoties uz likuma “Par pašvaldībām” 21.panta pirmās daļas 27.punktu, likuma “Par zemes reformu Latvijas Republikas pilsētās” 4.panta otro daļu, Ministru kabineta 2018.gada 19.jūnija noteikumu Nr.350“ Publiskas personas zemes nomas un apbūves tiesības noteikumi" 28.punktu, 29.6.punktu,

ņemot vērā 2020.gada 24.novembrī noslēgtā uzņēmuma līguma starp Daugavpils pilsētas domi (turpmāk – Dome), Daugavpils pilsētas pašvaldības iestādi Komunālās saimniecības pārvalde un SIA “CEĻI UN TILTI” reģ. Nr.42403006225, par būvdarbiem objektā “Cietokšņa ielas pārbūve posmā no Sporta ielas līdz Cietokšņa ielai 82, Daugavpilī, 2.kārta” (turpmāk – Objekts Nr.2) 2021.gada 27.aprīļa Pielikumu Nr.2, starp Domi un SIA “CEĻI UN TILTI”, 2020.gada 16.decembrī noslēgto līgumu Nr.ZN 14/2020 par “Zemes vienības, kadastra apzīmējums 0500 010 1001 daļas zemes nomu” (turpmāk – Nomas līgums) un 2021.gada 16.jūnija SIA “CEĻI UN TILTI”, iesniegumu Nr.01-01.3/138 ar lūgumu pagarināt Nomas līguma darbības termiņu līdz 2021.gada 31.oktobrim,

Domes Īpašuma un mājokļu komitejas 2021.gada 15.jūli atzinumu un Domes Finanšu komitejas 2021.gada 15.jūlija atzinumu, atklāti balsojot: PAR – 15 (J.Dukšinskis, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Izdarīt Domes 10.12.2020. lēmumā Nr.653 “Par zemes vienības, kadastra apzīmējums 0500 010 1001, daļas iznomāšanu” šādu grozījumu:

1.1. Aizstāt lēmuma 1.punktā skaitļus un vārdus “2021.gada 30.jūlijam” ar skaitļiem un vārdiem “2021.gada 30.novembrim.”

2. Uzdot Domes Īpašuma pārvaldīšanas departamentam sagatavot Vienošanās par grozījumu 2020.gada 16.decembra nomas līgumā Nr.ZN 14/2020.

Daugavpils domes priekšsēdētājs *(personiskais paraksts)* A.Elksniņš